钦定古今图书集成/理学汇编/学行典/第208卷 > 薛淋
## 钦定古今图书集成/理学汇编/学行典/第208卷 > 薛淋

按《宁波府志》：“薛淋，字文时，鄞人。生而明慧，从师授《易》，
即能领解。已又学于余太史本，闻性命之旨，造诣益
深，声誉日起。事父魁，能顺之于道。父雅多昆弟，而素
性方执，或有纷竞，淋弥缝调护，久皆𫍯睦。母董被疾，
宛转床褥者累年。淋问医请祷，昕夕靡宁。会省试，辄
谢不往。母卒，哀毁几于灭性。丧三年，不御酒肉，不内”
处。与弟治自相师友，推食更衣，怡愉无间。一女弟适
李维勤，早寡无子。淋居去女弟宅数里，日一往视，更
数年不衰。字其孤女如己女。至族属缓急有求，必委
曲赴之，曾无靳恤，人皆称之。